
KLASA: 007-04/24-02/5
URBROJ: 2168/01-57-83-4/1-24-4
Pula,  12. lipnja 2024. godine

Zapisnik sa 1. sjednice Upravnog vijeća
održane 12. lipnja 2024.g. s početkom u 8:00 sati 

PRISUTNI ČLANOVI: dr.sc. Ezio Pinzan, izv.prof.dr.sc. Ticijan Peruško, dr.sc. Dean Ban, Sanja Grbac Babić, Marilena Radolović, 
OSTALI PRISUTNI: Dekan dr.sc. Daglas Koraca
ZAPISNIČAR: Andrea Škalec Božac

Sjednicom predsjedava dr.sc. Ezio Pinzan. Sjednica započinje u 08:07. Predsjednik ustanovljava da je ostvaren kvorum, te da će sjednica Upravnog vijeća ima potrebnu većinu pa će sve odluke koje se donesu biti pravovaljane. 

Predsjedavajući predlaže sljedeći  
DNEVNI RED
1. Konstituiranje novog saziva Upravnog vijeća Istarskog veleučilišta - Università Istriana di scienze applicate;
2. Odluka o usvajanju izmjena i dopuna financijskog plana za 2024.g.;
3. Odluka o izboru dekana;

Predsjednik utvrđuje da je jednoglasno usvojen dnevni red.

Ad 1.)
1. Konstituiranje novog saziva Upravnog vijeća Istarskog veleučilišta - Università Istriana di scienze applicate;

Predsjednik pozdravlja nove članove Upravnog vijeća te ih informira ukratko o načinu rada vijeća. 
Predsjednik otvara raspravu. 

Dekan dr.sc. Daglas Koraca upoznaje članove vijeća da je stupio na snagu novi zakon koji glasi da osnivač bira predsjednika Upravnog vijeća. 
Dr. sc. Dean Ban predlaže da se na idućoj sjednici vijeća imenuje zamjenik predsjednika Upravnog vijeća kako bi vijeće moglo kontinuirano raditi. 
Članovi se slažu sa zamjenikom. Dekan napominje da se prije imenovanja treba provjeriti s Tajnikom Veleučilišta da li je to pravno moguće. 
Članovi jednoglasno utvrđuju da je novi saziv Upravnog vijeća konstituiran.

Ad. 2.)
2. Odluka o usvajanju izmjena i dopuna financijskog plana za 2024.g.;

Predsjednik otvara raspravu. 

Dekan daje riječ Marileni Radolović, višoj stručnoj suradnici za financije i računovodstvo koja pojašnjava prijedlog Izmjena i dopuna Financijskog plana. Prijedlog se  donosi zbog usklađenja s financijskim planom Istarske Županije te s programima i aktivnostima koje provodimo. Ovim izmjenama i dopunama predlaže se smanjenje, odnosno povećanje pojedinih prihoda i rashoda sukladno potrebama za obnovu zgrade Istarskog veleučilišta i rješavanju dokumentacije za prijavu na natječaj, te aktivnostima i dinamici unutar projekata koje veleučilište provodi.

Predsjednik zatvara raspravu te daje navedenu odluku na glasanje. Predsjednik utvrđuje da je Odluka o usvajanju izmjena i dopuna financijskog plana za 20204. g. jednoglasno usvojena.

Ad. 3.)
3. Odluka o izboru dekana

Dekan upoznaje članove sa procedurom izbora dekana. Procedura odabira kandidata je sljedeća: Povjerenstvo za provedbu postupka izbora dekana provjerava prijavu na natječaj te sastavlja zapisnik. Nakon toga Vijeće veleučilišta na osnovu Zapisnika donosi Odluku o prijedlogu kandidata za dekana Veleučilišta. Odluka se upućuje Upravnom vijeću Veleučilišta na provedbu postupka izbora.  
Povjerenstvo za provedbu postupka izbora dekana je utvrdilo da je na natječaj pravovremeno pristigla jedna zamolba s priloženom dokumentacijom. Kod kandidata dr.sc. Daglasa Koraca, v.pred. utvrđeno je da su priloženi svi potrebni dokumenti i da zadovoljava sve uvjete iz navedenog natječaja te predlažu Vijeću veleučilišta dr.sc. Daglasa Koracu, v.pred za dekana Veleučilišta. Vijeće Veleučilišta donijelo jednoglasnu Odluku o prijedlogu kandidate za dekana Veleučilišta koji se upućuje na Upravno vijeće. 
Dekan dr.sc. Daglas Koraca, v. pred. ukratko prezentira program rada za novo četverogodišnje mandatno razdoblje. Dekan se također osvrnuo i na rezultate rada u ovom mandatu. Smatra da se treba napomenuti da je Veleučilište treće u Hrvatskoj koje je otklonilo pismo očekivanja. 
Predsjednik otvara raspravu. 
Dr.sc. Davor Ban smatra da je program rada potpuno korektan. Također smatra da živimo u dinamičnoj sredini te da treba raditi na cjeloživotnom obrazovanju jer tu vidi napredak Veleučilišta. 
Dr.sc. Pinzan smatra da je dekan unaprijedio Veleučilište. Prošli mandat je prijelazno razdoblje u kojem je trebalo poslovanje dovesti na jedan normalan nivo gdje se sve u skladu sa zakonom. Nema sumnje da će dekan pratiti razvoj i unaprijediti Veleučilište.
Izv.prof.dr.sc. Ticijan Peruško očekuje od dekana da dovede Veleučilište na jedan viši nivo.
Sanja Grbac Babić, v.pred. smatra da je Veleučilište doživjelo renesansu. Uspjeli smo ostvariti korektnu komunikaciju s AZVO i MZO. Smatra da smo na dobrom početnom nivou te vidi napredak u bliskoj budućnosti.

Predsjednik zatvara raspravu te daje navedenu odluku na glasanje. Predsjednik utvrđuje da je Odluka o izboru dekana jednoglasno usvojena.

Ad. 4.)
4. Razno

Pod točkom razno nije bilo rasprave.


Predsjednik zaključuje sjednicu u 9:00.

